**Všeobecne záväzné nariadenie**

**o výške príspevku a spôsobe jeho platby na čiastočnú úhradu nákladov**

**v školách a školských zariadeniach**

**v zriaďovateľskej pôsobnosti Obce Pastovce**

 **č. 7/2013**

Obecné zastupiteľstvo Obce Pastovce sa podľa § 6 ods. 1 zákona č. 369/1990 Zb. o obecnom zriadení v znení neskorších predpisov, v zmysle § 28 a § 140 zákona č. 245/2008 Z. z o výchove a vzdelávaní (školský zákon) a o zmene a  doplnení niektorých zákonov, § 6 zákona č. 596/2003 Z z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov uznieslo na tomto všeobecne záväznom nariadení.

**Čl. 1**

**Úvodné ustanovenie**

1. Toto všeobecne záväzné nariadenie (ďalej len „nariadenie“) určuje výšku príspevku a spôsob jeho platby na čiastočnú úhradu nákladov zákonných zástupcov detí[[1]](#footnote-1)), ktoré budú uhrádzať školám a  školským zariadeniam v  zriaďovateľskej pôsobnosti Obce Pastovce (ďalej len „obci“).
2. Pre účely tohto nariadenia sú školami materská škola a školskými zariadeniami školská jedáleň v  zriaďovateľskej pôsobnosti obce.
3. Výška príspevkov sa bude meniť v súvislosti s úpravou súm životného minima pre jedno nezaopatrené dieťa podľa osobitného predpisu[[2]](#footnote-2)).

**Čl. 2**

**Materská škola**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou vo výške 3,32 €.

1. Príspevok sa uhrádza vopred, najneskôr do 10. dňa v príslušnom kalendárnom mesiaci.
2. Príspevok v materskej škole sa neuhrádza za dieťa ktoré:
	1. má jeden rok pred plnením povinnej školskej dochádzky,
	2. ak zákonný zástupca dieťaťa predloží riaditeľke materskej školy doklad o  tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu[[3]](#footnote-3)),
	3. je umiestnené v zariadení na základe rozhodnutia súdu,
	4. má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom.
3. Pomernú časť určeného príspevku uhrádza zákonný zástupca v prípade, že sú v danom mesiaci školské prázdniny, resp. bola prerušená prevádzka materskej školy zapríčinená zriaďovateľom alebo inými závažnými dôvodmi.

**Čl. 3**

**Školská jedáleň**

1. Zákonný zástupca dieťaťa uhrádza príspevok za čiastočnú úhradu nákladov vo výške nákladov na nákup potravín v nadväznosti na odporúčané výživové dávky podľa finančných pásiem.
2. Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené Ministerstvom školstva Slovenskej republiky (ďalej len „ministerstvo“) v piatich pásmach.
3. Príspevky na nákup potravín na jedno jedlo pre dieťa materskej školy je spolu 1,05- € – prvé pásmo z finančných pásiem ministerstva:
	1. Desiata v sume 0,24 €
	2. Obed v sume 0,60 €
	3. Olovrant v sume 0,21 €
4. Ak zákonný zástupca dieťaťa predloží riaditeľke materskej školy doklad o  tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu[[4]](#footnote-4)), uhrádza príspevok vo výške 0,21 €. ( príspevok UPSVaR 0,84 € ).
5. Výroba jedál a nápojov pre dospelých stravníkov (zamestnanci škôl a školských zariadení v zriaďovateľskej pôsobnosti obce) je 1,05 € – prvé pásmo z finančných pásiem ministerstva:
	1. Obed v sume 1,05 €.
6. Cudzí stravníci uhrádzajú okrem príspevkov na nákup potravín na jedno jedlo aj režijné náklady vo výške minimálne 1,16 €. Riaditeľ školy môže zvýšiť minimálnu výšku réžie na základe reálnych nákladov na činnosť školskej jedálne. Úhrada sa realizuje podľa Zákonníka práce.
7. Príspevok na nákup potravín podľa ods. 3) a 5) a príspevok a réžia u cudzích stravníkov podľa ods. 6) sa uhrádza mesačne vopred.

**Čl. 4**

**Záverečné ustanovenie**

 (1) Dňom účinnosti tohtovšeobecne záväzného nariadenia o výške príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti Obce Pastovce sa zrušuje Všeobecne záväzné nariadenie č. 2/2008 zo dňa 17. septembra. 2008.

 (2) Obecné zastupiteľstvo obce Pastovce sa na tomto všeobecne záväznom nariadení uznieslo dňa 13. 12. 2013.

**Čl. 5**

**Účinnosť**

Toto nariadenie nadobúda účinnosť 29. decembra 2013.

 ***Oto Mészáros***

 starosta obce

1. ) § 28 ods. 6) zákona č. 245/2008 Z. z. o výchove a vzdelávaní (školský zákon) a o zmene a  doplnení niektorých zákonov [↑](#footnote-ref-1)
2. ) § 5 ods. 1 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov. [↑](#footnote-ref-2)
3. ) §§ 10 - 15 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov [↑](#footnote-ref-3)
4. ) §§ 10 - 15 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov [↑](#footnote-ref-4)